Čiljonas

Čiljonas () – upė Peru pakrantės srityje, Limos departamente. Prasideda Andų kalnų ledynuose ir derlingu slėniu teka per Limą į Ramųjį vandenyną. Į jį įteka ties Kaljao. Upė būna vandeningiausia tarp gruodžio ir kovo.

 Archeologija 

Čiljono upės slėnis yra svarbi archeologinė vietovė, kurioje aptinkami seniausių Peru kultūrų pėdsakai. Seniausi žmogaus veiklos požymiai – skaldyti akmenys datuojami 13-14 tūkst. metų atgal. Šis seniausias archeologinis sluoksnis vadinamas Raudonuoju. Okendo sluoksnyje aptikta plonų ilgų peilių, kurie galimai gaminti prieš 12 tūkst. metų. O Čiveteros I ir Čiveteros II sluoksniuose jau rasta akmeninių buožių ir ietigaliųStingl, Miroslav, Žvaigždžių garbintojai, Praha, 1980 m.. Čiljono slėnyje taip pat yra ~5000 metų senumo El Paraiso piramidė.

 Šaltiniai 

Kategorija:Peru upės
Kategorija:Peru archeologinės vietos